Зараз пад Кракавам, у Лагеўніках, працуе Моладзевы цэнтр, у якім сёстры занятыя выхаваўчым працэсам сярод моладзі, якой патрэбна глыбокае маральнае аднаўленне. Выхаванкі цэнтра атрымоўваюць таксама прафесіі і спецыяльнасці, з якімі выходзяць ў жыццё. Адзначу, што напачатку наша кангрэгацыя не была шырока вядомая ў свеце. Гэта сёння Дамы супольнасці працуюць, акрамя Польшчы, у Італіі, Славакіі, Чэхіі, у Амерыцы, у Казахстане, на Кубе, у Беларусі і іншых краінах. Сёстры займаюцца з моладдзю, імкнучыся наблізіць яе да Бога, з дзецьмі, якія маюць недахопы ў развіцці ад нараджэння, апякуюцца Дамамі самотнай маткі, даглядаюць хворых у хоспісах, працуюць у розных структурах “Caritas”.